钦定古今图书集成/明伦汇编/闺媛典/第017卷 > 拨櫂子二首 前人
## 钦定古今图书集成/明伦汇编/闺媛典/第017卷 > 拨櫂子二首 前人

风切切，深秋月，十朵芙蓉。艳歇。凭小槛、细腰无力。
空赢得，目断魂飞何处说。寸心恰似丁香结。看看
瘦尽胸前雪。偏挂恨、少年抛掷。羞睹见、绣被堆红闲
不彻。

丹脸腻，双靥媚，冠子缕金装翡翠。将一朵琼花堪比。
窠窠绣，鸾凤衣裳香窣地。银台蜡烛滴红泪，醁酒
劝人教半醉。帘幕外，月华如水。特地向，宝帐颠狂不
肯睡。